Tiedote huoltajille ja TET-paikan vastuuhenkilöille

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hei!

Yhdeksännen luokan toisella TET-viikolla oppilailla on mahdollisuus raportoida TET-kokemuksia myös reaaliajassa WhatsAppin kautta. Vaihtoehtona on perinteinen kirjallinen TET-raportti. WhatsAppin käyttö edellyttää nuoren sitoumuksen sekä huoltajan ja TET-paikan vastuuhenkilön kirjallisen luvan.

Nuoret ovat tottuneet jakamaan kokemuksiaan reaaliajassa sosiaalisessa mediassa, ja suuri osa nuorista käyttää WhatsAppia päivittäin. Toivonkin tämän uuden mahdollisuuden aktivoivan nuoria reflektoimaan ja pohtimaan entistä enemmän työelämään tutustumisjakson merkitystä. Jakamalla kokemuksiaan muiden kanssa TET-jakson ajan he pääsevät uudella tavalla näkemään myös muiden oppilaiden TET-kokemuksia.

Käytännössä TET-raportointi toteutetaan niin, että jokaisella luokalla on oma WhatsApp-ryhmänsä, jota minä opona ylläpidän ja hallinnoin. Laitan joka päivä WhatsApp-ryhmään päivän kysymyksen/tehtävän, joka oppilaan tulee suorittaa.

***Esimerkiksi:***

***- Mitä olet tänään tehnyt TET-paikassa?***

***- Selvitä TET-paikan työntekijöiden koulutus/työtaustasta.***

***- Ota lyhyt videonpätkä tai 3 valokuvaa päivän työtehtävästäsi (ei kuvata ihmisiä, vain työpistettä/tehtäviä).***

Oppilaan tulee aina näyttää päivän tehtävä TET-paikan ohjaajalle ja yhteistyössä sopia, milloin/miten päivän tehtävä suoritetaan. Tehtävien suorittamiseen ei tule käyttää kohtuuttomasti aikaa eikä sen tule häiritä työpäivän kulkua. Oppilailla ei ole lupaa käyttää kännykkää työpäivän aikana muutoin kuin tehtävän suorittamiseen.

WhatsApp-ryhmään ladattuja videoita/kuvia ei tulla julkaisemaan missään muualla. TETin jälkeen katsomme valikoituja videoita/kuvia jälkikäteen ainoastaan oppitunneilla käydessämme läpi oppilaiden TET-kokemuksia. Mikäli teillä on asiasta jotain kysyttävää, ottakaa rohkeasti yhteyttä.

***Yhteistyöterveisin,***

*opo Saara Vierimaa*

Oppilaan sitoumus ja

huoltajan/TET-paikan vastuuhenkilön lupa

Oppilaan sitoumus

Minä \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sitoudun noudattamaan seuraavia sääntöjä:

- Käytän TETin WhatsApp-ryhmää ainoastaan opon antamien tehtävien suorittamiseen

- En kuvaa TET-paikalla ihmisiä ilman heidän lupaansa

- En julkaise TETissä ottamiani videoita/kuvia sosiaalisessa mediassa enkä jaa niitä muualla kuin TETin WhatsApp-ryhmässä

pvm \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

oppilaan allekirjoitus

Huoltajan lupa

Annan luvan WhatsApp:in käyttöön TETin raportoinnissa.

pvm \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

huoltajan allekirjoitus

TET-paikan vastuuhenkilön lupa

TET-paikka/vastuuhenkilön nimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Annan luvan WhatsApp:in käyttöön TETin raportoinnissa.

pvm \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vastuuhenkilön allekirjoitus